*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*117. számú előterjesztés*

Bátaszék Város Önkormányzat Képviselő-testületének 2022. június 22-én

16 órakor megtartandó ülésére

Bátaszéki székhelyű civil szervezetek 2022. II. félévi támogatása

|  |
| --- |
| **Előterjesztő:** dr. Bozsolik Róbert polgármester**Készítette** : dr. Firle-Paksi Anna aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**KOIS Bizottság 2022.06.20.PG Bizottság 2022.06.21. |

**Tisztelt Képviselő-testület!**

Bátaszék Város Önkormányzata a 2022. évi költségvetési rendeletének hatályba lépését követően értesítette a városban működő civil szervezeteket, hogy mivel jelentős forráselvonások érték az önkormányzatokat – így Bátaszék Város Önkormányzatát is –ezért a civil szervezetek támogatására szánt (I. féléves) keretösszeg 2.500.000,- Ft.

A II. féléves támogatás igényét szolgáló pályázat kiírását feltételesen az év második felére ütemezte.

Bátaszék Város Önkormányzatának Képviselő-testülete a 2022. évi költségvetési rendelet I. számú módosításával megteremtheti a lehetőséget, hogy a társulási elszámolásból keletkező forrás terhére - az eddigi előirányzat bővítésével - további 2.500.000,- Ft keretösszeget a civilszervezetek 2022. évi támogatására biztosítson.

A pénzügyi forrás megteremtését követően és *az önkormányzat által államháztartáson kívülre nyújtott támogatásairól szóló* 1/2015.(I.27.) önkormányzati rendelet alapján 2022. július hónapban ismételten közzétételre kerülhetne a pályázati felhívás, a következő keretek megjelölésével:

|  |  |
| --- | --- |
| **Támogatási keretek megnevezése** | **2022. évi II.féléves keretösszegek** |
| egyházak  | 250 000 Ft |
| hagyományőrző egyesületek  | 850 000 Ft |
| alapítványok  | 200 000 Ft |
| sportszervezetek  | 200 000 Ft |
| közművelődési szervezetek  | 500 000 Ft |
| egyéb civil szervezetek  | 500 000 Ft |
| **Összesen:** | **2 500 000 Ft** |

Javasoljuk – az alábbi határozati javaslat elfogadásával – hogy a T. Képviselő-testület a társulási elszámolásból keletkező forrás terhére - az eddigi előirányzat bővítésével - további 2.500.000,- Ft keretösszeget a civilszervezetek 2022. II. félévi támogatására biztosítson, egyúttal döntsön a pályázati felhívás közzétételéről.

**H a t á r o z a t i j a v a s l a t :**

**a bátaszéki székhelyű civil szervezetek 2022. II. félévi támogatására**

Bátaszék Város Önkormányzat Képviselő-testülete

1. Bátaszék Város Önkormányzata 2022. évi költségvetésében *a működési célú pénzeszközátadás államháztartáson kívülre* nyújtott támogatás keretei között az eddigi előirányzat bővítésével az alábbi csoportosításban hagyja jóvá a civil szervezetek II. félévi támogatására szánt kereteket:

|  |  |
| --- | --- |
| **Támogatási keretek megnevezése** | **2022. évi II.féléves keretösszegek** |
| egyházak  | 250 000 Ft |
| hagyományőrző egyesületek  | 850 000 Ft |
| alapítványok  | 200 000 Ft |
| sportszervezetek  | 200 000 Ft |
| közművelődési szervezetek  | 500 000 Ft |
| egyéb civil szervezetek  | 500 000 Ft |
| **Összesen:** | **2 500 000 Ft** |

1. felkéri a város polgármesterét, hogy gondoskodjon a pályázati felhívás közzétételéről.

*Határidő:* 2022. július 8.

*Felelős:* Dr. Bozsolik Róbert polgármester

 (a felhívás közzétételéért)

*Határozatról értesül:* a pályázó civil szervezetek

 Bátaszéki KÖH Pénzügyi Iroda

 irattár